*Akkor majd megismeritek az igazságot, az igazság pedig megszabadít titeket.”* I.(Jn 8,32)

Az előző versben megfogalmazottak segítségével a „ha megtartjátok…” „akkor megismeritek…” összefüggés fedezhető fel. Ahhoz hogy megismerjem az igazságot, nekem meg kell tartani elmondott Igéit. Egy másik helyen így jegyzi fel az író Jézus szavait: „én vagyok az …igazság…” (Jn 14,6). Tehát: ha megtartod igéit, tanítvánnyá válsz, aki megismeri Mestertét, Jézust aki Maga az Igazság. Másképpen kifejezve: ha megismerted Jézust, ismered az igazságot.

Az Igazság tehát egy Személy, Jézus. Ő valóban megismerhető. Az igazság fogalma magában hordozza azt, hogy a valóságnak megfelelő. Jézus a Valóság! Tőle, Általa és Érte van a minden (Rm 11,36). Ő a Valóság. Ismerd meg Őt! *Vadon Gyula*